Cuti umum di Malaysia

Undang-undang yang menguatkuasakan cuti umum di Malaysia termasuklah Akta Hari Kelepasan 1951 (Akta 369) yang terpakai di Semenanjung Malaysia dan Labuan, Ordinan Hari Kelepasan (Bab 56 Sabah) di Sabah dan Ordinan Hari Kelepasan Am (Bab 8 Sarawak) di Sarawak.

Minggu kerja dan hujung minggu pelbagai bagi setiap negeri; dengan kebanyakan negeri (termasuk wilayah persekutuan) menjadikan hujung minggu pada Sabtu–Ahad, sementara Kedah, Kelantan dan Terengganu menjadikan Jumaat–Sabtu sebagai hujung minggu;  Bagi negeri yang hujung minggunya Sabtu–Ahad, cuti umum yang jatuh pada hari Ahad digantikan dengan cuti pada Isnin, atau hari bekerja selepasnya jika Isnin sendiri adalah cuti umum. Di Kedah, cuti umum yang jatuh pada Jumaat akan digantikan dengan Ahad atau hari bekerja selepasnya, sementara di Kelantan dan Terengganu, cuti umum yang jatuh pada Sabtu akan digantikan ke Ahad atau hari bekerja selepasnya.

Bermula 1 Januari 2025, cuti hujung minggu bagi Johor ditukarkan dari Jumaat–Sabtu ke Sabtu–Ahad, selepas sepuluh tahun dikuatkuasakan. 

 Gambaran keseluruhan 

 Cuti persekutuan 
Cuti umum persekutuan telah ditetapkan oleh kerajaan persekutuan dan dipakai ke seluruh negara dengan beberapa pengecualian. Cuti tersebut ialah:

 Maulidur Rasul
 Hari Merdeka
 Tahun Baharu Cina (satu hari di Kelantan dan Terengganu, dua hari di negeri lain)
 Hari Wesak
 Hari Keputeraan Rasmi Yang di-Pertuan Agong (Isnin pertama bulan Jun)
 Hari Raya Puasa (Aidilfitri) (dua hari)
 Hari Raya Korban (Aidiladha) (dua hari di Kelantan dan Terengganu, satu hari di negeri lain)
 Hari Diwali (kecuali Sarawak)
 Hari Krismas
 Hari Pekerja
 Awal Muharam
 Hari Malaysia

Setiap negeri dan wilayah persekutuan mempunyai 14 hari cuti umum persekutuan, kecuali Sarawak yang mempunyai 13 hari.

Walaupun hari kedua Tahun Baharu Cina tidak disenarai sebagai cuti persekutuan di Kelantan dan Terengganu, hari tersebut telah diwartakan sebagai cuti negeri di kedua-dua negeri, menjadikan ia cuti seluruh negara. Dalam pada itu, hari kedua Hari Raya Korban juga diwartakan sebagai cuti negeri di Kedah dan Perlis.

 Cuti negeri 
Sebagai tambahan kepada cuti umum persekutuan, setiap negeri ada mewartakan sebilangan cuti umum negeri untuk negeri masing-masing. Untuk wilayah persekutuan, Perdana Menteri bertanggungjawab untuk menentukan cuti umum wilayah untuk setiap wilayah persekutuan.

Di setiap negeri, hari keputeraan rasmi bagi pemerintah negeri atau yang di-pertua negeri disambut sebagai cuti umum. Di wilayah persekutuan, Hari Wilayah Persekutuan disambut.

Cuti negeri paling banyak dikuatkuasakan ialah Hari Tahun Baharu yang mana ia diguna pakai di lapan negeri dan semua wilayah persekutuan, diikuti Nuzul al-Quran di tujuh negeri dan semua wilayah persekutuan, dan Thaipusam di lima negeri dan dua wilayah persekutuan.

Setakat 2020, setiap negeri dan wilayah persekutuan mempunyai empat ke enam cuti umum negeri, menjadikan bilangan cuti umum menjadi 20 hari di Sabah dan Terengganu, 19 hari di Labuan, Pulau Pinang dan Sarawak, dan 18 hari di negeri-negeri lain.

 Cuti mengikut pengisytiharan 
Fasal 8 Akta Hari Kelepasan 1951 memberikan Perdana Menteri kuasa untuk mengisytiharkan sebarang hari sebagai cuti umum bagi Semenanjung Malaysia dan Labuan, atau di salah satu wilayah persekutuan, atau di salah satu negeri selepas rundingan dengan kerajaan negeri berkaitan. Cuti yang diisytiharkan hendaklah menjadi cuti bergaji kepada semua majikan.

Cuti umum biasanya akan diisytiharkan pada hari mengundi bagi pilihan raya umum, pada hari pertabalan Yang di-Pertuan Agong, juga selepas acara sukan antarabangsa untuk meraikan pencapaian atlet Malaysia.

Di peringkat negeri, kerajaan negeri boleh mengisytiharkan cuti peristiwa bagi acara-acara seperti pertabalan raja pemerintah negeri, selepas pencapaian besar dalam acara sukan, atau juga untuk menyediakan cuti tambahan tetapi tidak boleh diwartakan secara rasmi (seperti peisytiharan cuti setiap tahun untuk Thaipusam di Kedah). Tidak seperti cuti yang diisytiharkan di bawah Fasal 8 Akta Hari Kelepasan 1951, penguatkuasaan cuti peristiwa negeri oleh perusahaan swasta dan pertubuhan adalah secara sukarela, sementara bagi pegawai kerajaan dan sekolah (kecuali untuk peperiksaan seluruh negara) adalah terpakai.

Di Sabah dan Sarawak, kuasa untuk mengisytiharkan sebarang hari sebagai cuti umum diserahkan kepada yang di-pertua negeri (secara amali, dikuatkuasakan dengan rundingan kerajaan negeri) menurut Ordinan Hari Kelepasan negeri masing-masing.

 Senarai cuti umum mengikut pengisytiharan di bawah Fasal 8 Akta Hari Kelepasan 1951 
Jadual di bawah menyenaraikan cuti tambahan yang diisytiharkan di bawah Fasal 8 Akta Hari Kelepasan 1951 bagi Semenanjung Malaysia dan Labuan. Melainkan dinyatakan sebaliknya, hari yang sama turut diisytiharkan sebagaicuti di Sabah dan Sarawak mengikut Ordinan HariKelepasan masing-masing.
TahunTarikhCatatan201724 April (Isnin)Hari pertabalan Yang di-Pertuan Agong ke-15 4 September (Isnin)Cuti tambahan untuk memperingati Sukan SEA 2017 20189 Mei (Rabu)Hari mengundi pilihan raya umum Malaysia ke-14  10 & 11 Mei (Khamis & Jumaat) Cuti tambahan untuk pilihan raya umum ke-14 (kecuali Sabah dan Sarawak) 10 & 13 Mei (Khamis & Ahad) 17 & 18 Mei (Khamis & Jumaat)Cuti tambahan untuk pilihan raya umum ke-14 (Sarawak sahaja) 201930 Julai (Selasa)Hari pertabalan Yang di-Pertuan Agong ke-16 202218 & 19 November (Jumaat & Sabtu)Ambang hari mengundi dan hari mengundi pilihan raya umum ke-15 28 November (Isnin)Cuti tambahan untuk pilihan raya umum ke-15 202321 April (Jumaat)Cuti tambahan untuk Hari Raya Aidilfitri 202515 September (Isnin)Cuti tambahan sempena Sambutan Hari Malaysia 
 Di negeri dan wilayah persekutuan yang cuti hujung minggu pada Sabtu—Ahad Di negeri yang cuti hujung minggu pada Jumaat—Sabtu

 Cuti umum jatuh pada hari sama 
Bagi badan kerajaan, tiada hari ganti automatik apabila dua cuti umum jatuh pada hari bekerja yang sama, walaupun kerajaan mungkin akan menjadikan hari lain sebagai cuti umum. Bagi pekerja sektor swasta, jika majikan memilih untuk menguatkuasakan kedua-dua cuti umum, cuti ganti diberikan pada hari bekerja selepasnya, atau hari lain jika pekerja setuju.

 Senarai sambutan dan perayaan di Malaysia 

 Sambutan penting negara dan negeri-negeri 
PerayaanTarikhStatusCatatanHari Keputeraan Yang di-Pertuan Besar Negeri Sembilan14 JanuariCuti negeriSambutan di Negeri SembilanHari Wilayah Persekutuan1 FebruariCuti negeriSambutan di Wilayah PersekutuanHari Pengisytiharan Tarikh Kemerdekaan20 FebruariCuti negeriSambutan di MelakaHari Ulang Tahun Pertabalan Sultan Terengganu4 MacCuti negeriSambutan di TerengganuHari Keputeraan Rasmi Sultan Johor23 MacCuti negeriSambutan di JohorHari Jadi Yang di-Pertua Negeri Sabah30 MacCuti negeriSambutan di Sabah Hari Keputeraan Sultan Terengganu26 AprilCuti negeriSambutan di TerengganuHari Keputeraan Raja Perlis17 MeiCuti negeriSambutan di PerlisHari Hol  Almarhum Sultan Ahmad Shah Al-Musta'in Billah22 MeiCuti negeriSambutan di PahangHari Keputeraan Rasmi Yang di-Pertuan Agong Malaysia2 JunCuti persekutuanHari Keputeraan Sultan Kedah21 JunCuti negeriSambutan di KedahHari Ulang Tahun Perisytiharan Tapak Warisan Dunia7 JulaiCuti negeriSambutan di Pulau PinangHari Jadi Yang di-Pertua Negeri Pulau Pinang11 JulaiCuti negeriSambutan di Pulau PinangHari Hol Almarhum Sultan Iskandar21 JulaiCuti negeriSambutan di JohorHari Kemerdekaan Sarawak22 JulaiCuti negeriSambutan di SarawakHari Keputeraan Sultan Pahang31 JulaiCuti negeriSambutan di PahangHari Jadi Yang di-Pertua Negeri Melaka24 OgosCuti negeriSambutan di MelakaHari Kebangsaan31 OgosCuti persekutuanDikenali juga dengan Hari Merdeka. Sejak 1957Hari Malaysia16 SeptemberCuti persekutuanHari Keputeraan Sultan Kelantan29-30 SeptemberCuti negeriSambutan di KelantanHari Jadi Yang di-Pertua Negeri Sarawak10 OktoberCuti negeriSambutan di SarawakHari Keputeraan Sultan Perak7 NovemberCuti negeriSambutan di PerakHari Keputeraan Sultan Selangor11 DisemberCuti negeriSambutan di Selangor

 Perayaan mengikut agama 
PerayaanTarikhStatusKumpulan agamaCatatanAwal Muharam1 MuharamCuti persekutuanIslamAwal tahun Hijrah, atau hari pertama dalam takwim Hijrah.Maulidur Rasul12 RabiulawalCuti persekutuanIslamMemperingati peristiwa kelahiran Nabi MuhammadIsrak dan Mikraj27 RejabCuti negeriIslamMemperingati peristiwa Israk dan MikrajAwal Ramadan1 RamadanCuti negeriIslamHari pertama di bulan puasa iaitu bulan RamadanNuzul al-Quran17 RamadanCuti negeriIslamMemperingati peristiwa penurunan al-QuranHari Raya Aidilfitri1 SyawalCuti persekutuanIslamPerayaan selepas sebulan berpuasa. Dikenali juga dengan Hari Raya PuasaAwal Zulhijah1 ZulhijahTiada cutiIslamHari Arafah9 ZulhijahCuti negeriIslamHari Raya Aidiladha10 ZulhijahCuti persekutuanIslamDikenali juga dengan Hari Raya Haji atau Hari Raya KorbanHari WesakHari bulan purnama bagi bulan VaisakhaCuti persekutuanBuddhaHari Tahun Baharu1 JanuariCuti negeriKristianPesta Air IntruduAhad sebelum Rabu AbuTiada cutiKristian (khususnya orang Kristang)Sambutan di MelakaJumaat AgungJumaat sebelum Hari PaskahCuti negeriKristianHari PaskahTiada cutiKristianPesta San Pedro29 JunTiada cutiKristian (khususnya orang Kristang)Sambutan di MelakaAmbang Krismas24 DisemberCuti negeriKristianHari Krismas25 DisemberCuti persekutuanKristian

 Perayaan mengikut etnik 
PerayaanTarikhStatusKumpulan etnikCatatanPongalHari pertama bulan TaiTiada cutiIndia (Tamil)Thaipusampertengahan Januari hingga pertengahan FebruariCuti negeriIndiaPuthanduAprilTiada cutiTamilTahun Baharu TamilVaisakhiAprilTiada cutiSikhTahun Baharu SikhUgadiAprilTiada cutiTeluguTahun Baharu TeleguVishuAprilTiada cutiMalayaliTahun Baharu MalayalamDeepavaliCuti persekutuanIndiaDikenali juga sebagai Diwali, atau Pesta CahayaPermulaan Musim BungaJanuari/FebruariTiada cutiCinaTahun Baru CinaJanuari/FebruariCuti persekutuanCinaHari Kelahiran Maharaja JedJanuari/FebruariTiada cutiCina (Hokkien)Cap Goh MeiJanuari/FebruariTiada cutiCinaPerayaan Qing Ming / Cheng BengAprilTiada cutiCina dan ChettyFestival Perahu NagaJunTiada cutiCinaPerayaan Qixi / Hari Kekasih CinaOgosTiada cutiCinaPerayaan Hantu LaparOgos/SeptemberTiada cutiCinaPerayaan Sembilan Maharaja DewaSeptember/OktoberTiada cutiCinaPerayaan Kuih BulanSeptember/OktoberTiada cutiCinaPerayaan Kesembilan BergandaHari ke-9 pada bulan ke-9 kalendar CinaTiada cutiCinaPerayaan Dong ZhiDisemberTiada cutiCinaDikenali juga dengan Perayaan Tang Chek atau Perayaan Solstis Musim SejukPesta Kalimaran31 MacTiada cutiMurutSambutan di SabahPesta KaulMac atau awal AprilTiada cutiMelanauSambutan di Mukah, SarawakSongkranAprilTiada cutiSiamSambutan di Kedah, Pulau Pinang, Perlis, PerakRegatta Lepa20–22 AprilTiada cutiBajau Pantai Timur LautSambutan di Semporna, SabahKaamatan30, 31 MeiCuti negeriKadazandusunSambutan di Sabah and LabuanHari Gawai1, 2 JunCuti negeriDayakSambutan di SarawakPesta Rumbia9 dan 10 JulaiTiada cutiBisaya dan KadazanSambutan di Kuala Penyu, SabahPesta Kelapa2 SeptemberTiada cutiRungusSambutan di Kudat, SabahTamu Besar29 dan 30 OktoberTiada cutiBajau Pantai BaratSambutan di Kota Belud, SabahLoi KrathongOktober/NovemberTiada cutiSiamSambutan di Kedah, Pulau Pinang, Perlis, PerakPesta Jagung5 dan 6 NovemberTiada cutiKadazandusunSambutan di Kota Marudu, SabahHari Moyang29-31 DisemberTiada cutiOrang Asli (khususnya Temuan dan Mahmeri)Sambutan di Semenanjung Malaysia; dikenali juga dengan Aik Muyang

 Sambutan bertema negara dan antarabangsa 
PerayaanTarikhPeringkatCatatanHari Radio Sedunia13 FebruariAntarabangsaHari Wanita8 MacAntarabangsaHari Seniman 22 MacNegaraHari Polis25 MacNegaraSejak 1807Hari Bumi22 AprilAntarabangsaHari Buku dan Hak Cipta Sedunia23 AprilAntarabangsaHari Pekerja1 MeiAntarabangsaHari IbuAhad kedua MeiAntarabangsaHari Belia Negara15 MeiNegaraHari Guru16 MeiNegaraHari Telekomunikasi dan Masyarakat Berinformasi Sedunia17 MeiAntarabangsaHari Wartawan Nasional29 MeiNegaraSejak 2022Hari BapaAhad ketiga JunAntarabangsaHari Alam Sekitar Sedunia5 JunAntarabangsaHari Media Sosial Sedunia30 JunAntarabangsaHari Harimau Sedunia 29 JulaiAntarabangsaHari ASEAN8 OgosAntarabangsaHari Antarabangsa Orang Asal Sedunia9 OgosAntarabangsaHari Gajah Sedunia12 OgosAntarabangsaHari Belia Antarabangsa12 OgosAntarabangsaHari Antarabangsa Bahasa Isyarat23 SeptemberAntarabangsaHari Pos Sedunia9 OktoberAntarabangsaHari Kurier Negara1 NovemberNegaraSejak 2024Hari Integriti Nasional5 NovemberNegaraSejak 2005Hari Kanak-Kanak Sedunia20 NovemberAntarabangsaHari Televisyen Sedunia21 NovemberAntarabangsaHari Antarabangsa Orang Kurang Upaya3 DisemberAntarabangsa

 Rujukan 


Kategori:Kebudayaan Malaysia
Malaysia
Kategori:Senarai peristiwa di Malaysia